Antonius ja Kleopatra
Egyptin maa jo kuumaan uneen vaipuu.
 He katsoo terassille noustuaan,
 kun Virta mutaisia laineitaan
 vie halki Deltan, kaukaisuuteen haipuu.

 Mies Rooman, jonka unelmat ja kaipuu
 on kahlehtineet, tuntee huumeissaan,
 päin rintaansa, mi vyöttyy haarniskaan,
 kun lämmin, hyväilevä ruumis taipuu.

 Ja puoleen miehen kasvot kalpeat,
 nuo tuoksuvien hiusten saartamat,
 suu, kirkkaat silmäterät kurkoittuvat.

 Ja yli suurten kultasilmien
 nyt painuu Imperator tulinen
 ja meren näkee, kaleerien kuvat.

José María de Heredia
Kaarlo Sarkia
Runot